اسرائیل باش وزیری ایراننی تهدید ایتدی: هرکیم بیزنی آماج قرار بیرسه اونی اوره میز
اسرائیل باش وزیری بنیامین نتانیاهو، عرب اولکه لری بیلن مخفی بیر شکلده فعالیت آلیب بارگنلیکلرینی بیلدیردی
اسرائیل باش وزیری بنیامین نتانیاهو، اولکه سی نینگ ایران نینگ نوکلر قورال فعالیتی گه و سوریه ده جایلشیشی گه رخصت بیرمس لیگینی ایتدی. نتانیاهو، عرب اولکه لری بیلن مخفی بیر شکلده آلیب بارگن فعالیت لری نینگ ثمره لی ایکنینی بیلدیردی.
اسرائیل نینگ موسیسی داوید بین گوریون نینگ اولگن لیگی نینگ 44 ییل لیگی مناسبتی بیلن صحبت عملگه آشیرگن نتنیاهو، "هرکیم بیزنی آماج قرار بیرسه اونی اوره میز. هرکیم بیزنی تکرار نسل قیرغینی گه معروض قیلماقچی بولسه اوزی نینگ حیاتینی خطرگه مواجه قیلگن بوله دی" دیدی.
"ایران نینگ قورال فعالیتلریگه رخصت بیرمس لیگیمیزنی نیچه مراتبه ایتدیک. عین دمده ایران کوچلری نینگ چیگره میزگه یقین ویا سوریه نینگ هیچ بیر نقطه سیگه جایلشیشی گه رخصت بیرمه یمیز" دیب ایتدی.
نتانیاهو، اسرائیل نینگ عرب اولکه لری بیلن بولگن مناسبتلریگه هم تماس قیلیب؛
عرب اولکه لری بیلن ثمره لی همکارلیگیمز کوپینچه لیک مخفی بیر شکلده آلیب باریلماقده دیر. بو مناسبتلریمیزنینگ یخشی راق و تینچ لیک دایره سینی وسعت بیریب، نتیجه قولگه کیریتیش گه ایشانه من. بو نتیجه بیره دی چونکه پرده نینگ آرقه سیده گی حادثه بوشکلده آلغه بارماقده دیر، دیدی.
اسرائیل حکومتی، "ایران نینگ سوریه ده موجودیتی نینگ آرتتیریشی نینگ اولر اوچون قیزیل خط (امکانسیز) ایکنینی بیلدیرماقده.
اسرائیل باش وزیری بوندن آلدین هم بیرگن بیاناتیده، "ایران و نماینده لریگه عموماً سوریه ده اینیقسه سوریه نینگ جنوبیده عسکری بیر موجودیت ایجاد ایتیش امکانیتی بیریلمس لیک کیره ک، دیب ایتگن ایدی.
pes_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab